Diari Oficial de la Generalitat Valenciana


Sumari del DOGV 6488, del 25-03-2011 (2011/3364)

RESOLUCIÓ, de 21 de febrer de 2011, del director general de Treball, Cooperativisme i Economia Social, que actua per delegació del vicepresident segon i conseller d'Economia, Hisenda i Ocupació, per la qual es convoquen determinades d'ajudes destinades a la promoció, el foment i la difusió de l'economia social en l'any 2011, es publiquen les línies de crèdit i l'import màxim destinat a finançar-les i s'establixen els terminis d'admissió de sol·licituds.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3364


Data del document
:   21-02-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ, de 21 de febrer de 2011, del director general de Treball, Cooperativisme i Economia Social, que actua per delegació del vicepresident segon i conseller d'Economia, Hisenda i Ocupació, per la qual es convoquen determinades d'ajudes destinades a la promoció, el foment i la difusió de l'economia social en l'any 2011, es publiquen les línies de crèdit i l'import màxim destinat a finançar-les i s'establixen els terminis d'admissió de sol·licituds. [2011/3364]  
  
Mitjançant Ordre 24/2010, de 4 de juny, (DOCV 6294, de 22 de juny de 2010) de la Conselleria d'Economia, Hisenda i Ocupació, es van aprovar les bases reguladores per a la concessió d'ajudes destinades a la promoció, el foment i la difusió de l'economia social a la Comunitat Valenciana, a través d'activitats dutes a terme per entitats associatives o representatives de cooperatives, societats laborals i mutualitats de previsió social, i es van convocar per a l'exercici 2010, complint així el mandat de l'article 129.2 de la Constitució Espanyola, així com el que disposen els articles 49.121é i 80.4 de l'Estatut d'Autonomia de la Comunitat Valenciana.  
  
En la disposició final primera de l'ordre esmentada es conté, per a l'exercici 2011 i successius que es troben vigents les bases aprovades per esta, una delegació de la facultat de dictar la resolució de convocatòria anual de les ajudes corresponents a favor del titular de la direcció general competent en matèria d'Economia Social, la resolució de la qual expressarà, també, les línies de crèdit que han de finançar-les i l'import global màxim que, de conformitat amb el que dispose la llei de pressupostos corresponent de cada exercici, es destinarà a la concessió de les ajudes previstes en estes bases, així com els terminis per a presentar les corresponents sol·licituds d'ajudes.  
  
En l'annex de transferències de la Llei 17/2010, de 30 de desembre, de Pressupostos de la Generalitat per a l'exercici 2011, (DOCV 6429, de 31 de desembre de 2010) hi ha crèdit adequat i suficient per a atendre la present convocatòria, a càrrec de l'aplicació pressupostària 22.44.15.727.96.8, línia T5266000, «Programa de Suport a l'Economia Social».  
En virtut d'això, en exercici de la facultat delegada referida, en compliment del que preceptuen els articles 9 i 17 de la Llei 38/2003, General de Subvencions i fent ús de les facultats que conferixen al conseller l'article 28 de la Llei 5/1983, del Consell i l'article 47 de la Llei d'Hisenda Pública de la Generalitat Valenciana, resolc:  
  
  
Primer. Convocatòria d'ajudes per a l'exercici 2011 i dotació econòmica  
Per a l'exercici de 2011, i d'acord amb el que establix la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre de 2010), es convoquen subvencions per al a concessió d'ajudes destinades a la promoció, el foment i la difusió de l'economia social a la Comunitat Valenciana, regulades en les bases aprovades per mitjà de l'Ordre 24/2010, de 4 de juny, de la Conselleria d'Economia, Hisenda i Ocupació, que es finançaran a càrrec de la secció 06, programa 315.10, Condicions de Treball, Cooperativisme i Economia Social, capítol IV, línia T5266000 i imports que a continuació es detallen:  
1. Les ajudes per a les activitats a què es referix la base 14.1, es finançaran, a càrrec del capítol IV, codi línia T5266000, amb un import global màxim de 230.000 euros, corresponents a fons propis, no condicionats, de la Generalitat.  
2. Les ajudes per a les activitats a què es referix la base 14.2, no directament vinculades al foment de l'ocupació, es finançaran a càrrec del capítol IV, codi línia T5266000, amb un import global màxim de 150.000 euros, corresponents a fons propis, no condicionats, de la Generalitat.  
3. Les ajudes per a les activitats a què es referix la base 14.2, quan estiguen directament vinculades al foment de l'ocupació, es finançaran amb fons procedents del Servici Públic d'Ocupació Estatal, a càrrec del capítol IV, codi línia T5266000, fins a un import màxim de 189.670 euros.  
4. Les ajudes per a les despeses associades a la implementació i/o manteniment de les xarxes a què es referix la base 14.4, es finançaran a càrrec del capítol IV, codi línia T5497000, amb un import global màxim de 250.000 euros, dels quals 200.000 euros es financen amb fons procedents del Servici Pública d'Ocupació Estatal i els restants 50.000 euros tenen origen en fons propis, no condicionats, de la Generalitat.  
  
  
Segon. Terminis de presentació de sol·licituds  
Per a l'exercici 2011, podran sol·licitar-se les ajudes que es convoquen per mitjà de la present resolució en el termini de dos mesos, comptat des de l'endemà de la publicació de la present resolució en el Diari Oficial de la Comunitat Valenciana.  
  
Tercer. Exempció de notificació a la Comissió Europea  
De conformitat amb el que disposa l'article 7.4 del Decret 147/2007, de 7 de setembre, del Consell, es fa constar que el règim d'ajudes establit en les bases que s'aproven per mitjà de la present ordre, no necessita ser notificat a la Comissió Europea, ja que es tracta d'ajudes destinades a entitats que no tenen la consideració d'empreses, ni les ajudes que a estes entitats es concedisquen a l'empara de les presents bases, són susceptibles de contribuir a falsejar la competència, afectant els intercanvis comercials entre els estats membres.  
  
  
Quart. Recursos  
Contra la present resolució, que posa fi a la via administrativa, es podrà interposar recurs de reposició davant del mateix òrgan, en el termini d'un mes comptat des de l'endemà d'aquell en què tinga lloc la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999 o bé, directament, recurs contenciós administratiu en el termini de dos mesos, comptat des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puga interposar-se qualsevol altre recurs dels previstos en la legislació vigent.  
  
València, 21 de febrer de 2011.- El director general de Treball, Cooperativisme i Economia social, p. d. (disposició final primera de l'Ordre 24/2010, de 4 de juny, DOCV 6294, de 22 de juny de 2010): Román Ceballos Sancho.